Jien persuna li nħobb lil kulħadd, imma l-iżjed persuna importanti f'ħajti hi ommi, Marika. Hija għandha tlieta u erbgħin sena. Ommi twila u bjonda, xagħarha lixx u twil. L-iżjed ħaġa li nħobb fiha hi li dejjem bi tbissima fuq fommha. Nieħu gost noħroġ magħha għax mara eleganti u pulita u dejjem tara kif idaħħaqna. Għalija hija ommi, imma fl-istess ħin inħossha bħala l-ikbar ħabiba li jista' jkolli. Nista' niftaħ qalbi magħha f'kollox u qatt ma tgħajjat miegħi. Minflok tagħtini pariri siwja biex dejjem nitgħallem mill-iżbalji. Ommi vera tħobb issajjar u brava. Il-platt favorit tagħha hi l-pizza. Meta noħorġu niggustaha ssellem lil kulħadd u mhux imkabbra. L- iżjed ħaġa li ddejjaqha hu l-gideb. Aħjar ngħidilha l-verità milli taqbadni f'xi gidba għax jiddispjaċiha ħafna. Il-passatempi tagħha huma li tmur timxi fil-kampanja u tgħum kemm fis-sajf u kif ukoll fix-xitwa. Tgħidx kemm nidħqu magħha. Tħobb ukoll tgħidilna l-istejjer li tivvinthom hi u kollha jkunu interessanti u ta` tagħlima. Jien u oħti ffortunati li għandna lilha bħala ommna għax ma jonqosna xejn. Nispera li l- Mulej jagħtiha s-saħħa ħa nibqgħu ingawduha.
Il-mama Marika – Juan Borg 7A